OzLabs/hebrew-wiki-articles huggingface dataset:
נומיאו ויוליה

נומיאו ויוליה (באנגלית: Gnomeo and Juliet) הוא סרט קולנוע מונפש בריטי, המבוסס על מחזהו של ויליאם שייקספיר, "רומיאו ויוליה". הסרט בוים על ידי קלי אסבורי (במאי הסרט "שרק 2"), ומככבים בו ג'יימס מק'אבוי ואמילי בלאנט בתפקידים הראשיים. עלה לאקרנים ב-11 בפברואר 2011.

סרט המשך בשם "עולמם הסודי של גמדי הגינה" יצא לאקרנים בשנת 2018.

== עלילה ==
הגמדים האדומים והגמדים הכחולים הם אויבי נפש הגרים בגינות שכנות. יום אחד, הם מחליטים לערוך מרוץ מכסחי דשא. במהלך התחרות נראה שנומיאו (ג'יימס מק'אבוי), נציג הכחולים, צפוי לנצח. אך נציג האדומים, טיבלט (ג'ייסון סטיית'האם), מרמה ומנצח אותו. בנוסף, הוא גורם למכסחת הדשא של נומיאו להיהרס. נומיאו וחברו, בני (מאט לוקאס), מחליטים להתגנב לגינתם של האדומים ולצבוע את מכסחת הדשא שלהם כנקמה על הרמאות בתחרות.

בינתיים, יוליה (אמילי בלאנט), בתו של לורד אדום-בריק (מייקל קיין), מנסה להוכיח שהיא לא עדינה. היא מחליטה לקטוף פרח מיוחד ולהביאו לגינה. אחרי שנומיאו חולל הרס בגינתם של האדומים, הוא ויוליה נפגשים במקרה באמצע הדרך. נומיאו מתאהב ביוליה ומסרב להביא לה את הפרח שהוא קטף קודם. שניהם מתחרים אחד בשני ולבסוף שניהם נופלים למים. שם תחפושותיהם נופלות והם מגלים כל אחד את זהותו האמיתית של השני.

כשהם נפגשים פעם אחת, בני מגלה עליהם וטיבלט שובר את כובעו של בני. נומיאו שכועס על טיבלט שובר אותו, אך מתגלגל לכביש ששם הוא נראה לכאורה שבור לרסיסים. יוליה בוכה ודואגת לנומיאו. לבסוף, מתגלה שנומיאו שרד את התאונה והוא שב לגינה.

== מדבבים ==
בסוגריים מדבבי הגרסה העברית
* ג'יימס מק'אבוי (עידו מוסרי) – נומיאו 
* אמילי בלאנט (דקלה הדר) – יוליה
* אשלי ג'נסן (הדר שחף-מעיין) – ננט הצפרדע
* ג'ים קומינגס (אסף פריינטא) – פדרסטון הפלמינוגו
* מאט לוקאס (גיא רושיניאק) – בני
* מייקל קיין (אלברט כהן) – לורד אדום-בריק
* ג'ייסון סטיית'האם (אמנון וולף) – טיבאלט
* מגי סמית' (עדנה גורן) – ליידי כחול-ברי
* פטריק סטיוארט (אוהד שחר) – ויליאם שייקספיר
* סטפן מרצ'נט (גלעד קלטר) – פריס
* אוזי אוסבורן (יובל גרבש) – פון
* ג'ולי וולטרס (נורית כהן) – גברת מונטגיו
* ריצ'רד וילסון (אברהם סלקטר) – מר קאפולט

== ביקורות והכנסות ==
הסרט זכה לביקורות מעורבות וחיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 60%.

הסרט הכניס ביום הראשון לצאתו לאקרנים כ-6.2 מיליון דולר. בסוף השבוע הראשון לצאתו בהפצה כללית הסרט הכניס כ-25.3 מיליון דולר אחרי הסרטים "זהות לא ידועה" ו"אני מספר ארבע". נכון ל-6 במרץ 2011 הסרט הכניס כ-84,022,000 דולר בארצות הברית וכ-36,700,000 דולר מחוצה לה.

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2011
קטגוריה:סרטי קומדיה אמריקאיים
קטגוריה:סרטי קומדיה בריטיים
קטגוריה:סרטי קומדיה מונפשים
קטגוריה:סרטי קומדיה רומנטית
קטגוריה:סרטי פנטזיה אמריקאיים
קטגוריה:סרטי הנפשה אמריקאיים
קטגוריה:סרטי הנפשה בריטיים
קטגוריה:סרטים המבוססים על רומיאו ויוליה
קטגוריה:סרטי אנימציה ממוחשבת
קטגוריה:יצירות המבוססות על רומיאו ויוליה
קטגוריה:סרטי הנפשה מוזיקליים
Diamonds from Sierra Leone

Diamonds from Sierra Leone הוא סינגל זוכה פרס גראמי של אמן ההיפ הופ האמריקאי קניה וסט, והוא הסינגל הראשון מתוך אלבום הסטודיו השני שלו, Late Registration. השיר מכיל סימפול של שיר הנושא "Diamonds Are Forever" מהסרט יהלומים לנצח של הזמרת שירלי באסי משנת 1971. מבאסי נמסר כי היא התרשמה מאוד מביצועי של קניה וקבעה כי היא רוצה לעבוד איתו בעתיד. השיר הגיע למקום 43 במצעד הבילבורד הוט 100, והיה מוצלח למדי בזכות שירות ה-iTunes. השיר הגיע למקום 40 במצעד הטופ 40 של בריטניה, והוא זכה בפרס גראמי לשיר הראפ הטוב ביותר בטקס פרסי גראמי ה-48.

אחרי איסוף מחקר על מצוקתם של ילדים במערב אפריקה מאז שנת 1991 לאחר שנאלצו לריב ושפכו דמים על היהלומים ומתו במלחמות אזרחים, וסט הקליט רמיקס לשיר Diamonds from Sierra Leone שגם מופיע באלבום עם הראפר ג'יי-זי, אשר הציג במילותיו את המצב בפירוט בסיירה לאון.

== קליפ ==
הקליפ לשיר צולם כולו בשחור לבן והוא צולם בפראג, בירת צ'כיה. וסט הוקסם מהארכיטקטורה בפראג ורצה שהפסלים, הקתדרלות ורצפות האבן יתנו הרגשה של נצח ה"יהלומים". הווידאו, כפי שוסט מתאר ברמיקס לשיר, משלב ויזואליה של ילדים אפריקאים צעירים העמלים במכרות תחת מעקב קפדני של הסוהרים שלהם. התמונות חופפות לסצנות של קניות מערביות ויקרות בבוטיקים של מדידות תכשיטים. הקליפ מסתיים עם טקסט שבו רשום: <div style="direction: ltr;">"Please purchase conflict-free diamonds"</div>.

== היסטוריית מצעדים ==

== נתוני מכירות ==
{| class="wikitable sortable"
!מקום
!תארים
!מכירות
|-
! הממלכה המאוחדת (BPI)
| כסף 
| 200,000
|-
! ארצות הברית (RIAA)
| פלטינה 
| 1,000,000
|}

==קישורים חיצוניים==

קטגוריה:שירי 2005
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:וידאו קליפים בשחור-לבן
קטגוריה:וידאו קליפים שבוימו על ידי הייפ ויליאמס
קטגוריה:שירים על יהלומים
קטגוריה:שירי היפ הופ אמריקאיים
קטגוריה:סינגלים בהוצאת רוק-א-פלה רקורדס
אבישי סיון

אבישי סיון (נולד ב-1977) הוא במאי קולנוע ואמן.

==ביוגרפיה==

בוגר קמרה אובסקורה (1996 ל-2000).

ביים את סרטי מאחורי הקלעים של הסרטים: 'חסר מנוחה' בבימוי עמוס קולק, 'אין לה אלוהים' בבימוי ינקול גולדווסר.

בשנת 2007 זכה בפרס היוצר המצטיין בתחום הווידאו הניסיוני בפסטיבל הקולנוע ירושלים 2007, עבור יצירתו 'האיש עם מצלמת הדי וי עושה פדיחות לאיש עם מצלמת הקולנוע'. זהו הפרק השני ביומן קולנועי בן שבעה חלקים בשם 'טלנובלה של קולנוען בהקפאה'.

סרטו העלילתי הארוך הראשון, 'המשוטט' השתתף בפסטיבל קאן במסגרת 'שבועיים של במאים' (2010), והוקרן מסחרית בישראל ובצרפת. בהשתתפות עמרי פירר, עלי נאסר, שני בן חיים ורונית פלד. את הסרט צילם שי גולדמן וערכו נילי פלר ואבישי סיון. הסרט זכה בפרס הצילום ובפרס סרט הביכורים בפסטיבל הקולנוע ירושלים (2010). 'המשוטט' השתתף בפסטיבלי קולנוע רבים ביניהם רוטרדם, ורשה, מינכן ומונטיראול.

בשנת 2011 סרטו הדוקומנטרי 'הטרילוגיה האוזבקית' השתתף בפסטיבל דוקאביב ופסטיבל קולנוע דרום.

בשנת 2011 פרסם את ספר הביכורים 'הערות של רוכב אופניים במרחב העירוני על עשיית סרטים' בעריכת האמן והסופר שחר סריג ובהוצאת סיטרא אחרא.

בשנת 2013 סרטו הארוך השני 'ויזה' זכה במקום הראשון בפסטיבל קולנוע דרום שבשדרות.

בשנת 2015 סרטו הארוך השלישי "תיקון, זכה בפרס חג'ג' לסרט הישראלי העלילתי הטוב ביותר, וכן בפרס התסריט (אבישי סיון), שחקן מצטיין (ח'ליפה נאטור), צילום (שי גולדמן) וציון לשבח מטעם פורום מבקרי הקולנוע בפסטיבל הקולנוע ירושלים 2015. הסרט התחרה בתחרות הרשמית של פסטיבל לוקרנו, וזכה בפרס השני בחשיבותו (ברדלס הכסף) מטעם חבר השופטים. חבר השופטים אף העניק ציון לשבח לצילום (שי גולדמן). בנוסף זכה הסרט בפסטיבל לוקרנו בפרס דון קיחוטה של הפדרציה הבינלאומית של אגודת הקולנוע. 'תיקון' השתתף בפסטיבלים רבים ביניהם רוטרדם, טלרויד, שיקגו, סלוניקי, סרייבו, ונקובר, איסטנבול והפסטיבל לבמאים חדשים ולסרטים חדשים במוזיאון לאומנות המומה שבניו יורק. כמו כן זכה הסרט בפרס הצילום בפסטיבל ויאדוליד שבספרד. פרס חבר השופטים בפסטיבל הים תיכוני שבבריסל. פרס ציון לשבח בפסטיבל הקולנוע בסינגפור. פרס הסרט הישראלי הטוב ביותר בפסטיבל אוטופיה בתל אביב. ובפרס אופיר לצילום. 'תיקון' נמכר להפצה בארה״ב ובצרפת.

כאמן מציג עבודות פלסטיות ווידאו ארט בתערוכות בישראל ובעולם. כותב ומפרסם שירה בכתב העת 'מעין'.

== קישורים חיצוניים ==
* 
* 
* 
* 
* 

קטגוריה:במאי קולנוע ישראלים
קטגוריה:בוגרי קמרה אובסקורה - בית הספר לאמנות
קטגוריה:קצרמר אישים
קטגוריה:אמנים ישראלים
קטגוריה:סופרים ישראלים
קטגוריה:ישראלים שנולדו ב-1977
גוזאן אוקוריבי

גוזאן אוקוריבי (ביפנית: 五山送り火) הוא חג הנחגג ב-16 באוגוסט בעיר קיוטו שביפן. החג הוא חג בודהיסטי לכבוד המתים. שיא הפסטיבל הוא בערב, בערך בשעה 20:00, שבה מדליקים חמש מדורות ענק על כל אחד מההרים המקיפים את העיר. כל אחת מהמדורות שונה מהמדורות האחרות והן מסודרות בצורה של אות בכתב היפני. הן דולקות כחצי שעה. 

החג מציין את הפרידה מנשמות האבות הקדמונים של תושבי העיר, ושל קרובי משפחתם בפרט, שלפי המסורת יורדות באותו יום ומסתובבות בעיר עד השעה שמונה בערב. המדורות הן הכלי שבעזרתו מנחים היפנים את הרוחות בדרכן חזרה הביתה - לשמים.

מקורותיו של הפסטיבל מעורפלים, אבל לפי המסורת הוא עתיק. על כמה משפחות מסוימות מוטלת החובה (העוברת בירושה) לארגן את המדורות, לפי הסדר והצורה הדרושים, ובני המשפחות האלה מקדישים שעות מדי שנה ועובדים בהתנדבות כדי לשמור על המסורת הזאת.

כמו כן נערכים בעיר מצעדים גדולים עם לפידים ונרות.

<div style="text-align: center; background-color: black;">120px120px120px120px</div>

==קישורים חיצוניים==

* 

קטגוריה:חגים ומועדים
קטגוריה:חגים יפניים
קטגוריה:נשמה
קטגוריה:אירועים בחודש אוגוסט
קטגוריה:קיוטו
קטגוריה:יפן: אטרקציות תיירותיות
מחוז קלארק (נבדה)

מחוז קלארק (באנגלית: Clark County) הוא מחוז שממוקם בדרום נבדה. אוכלוסיית המחוז מנתה 1,951,269 אזרחים במפקד האולוסין של 2010, המהווים כ-70% מאוכלוסיית מדינת נבדה כולה. המחוז מכיל בתוכו את העיר לאס וגאס, העיר בעלת האוכלוסייה הגדולה ביותר במדינה. העיר השנייה בגודלה במחוז היא הנדרסון. לאס וגאס היא מקום מושבו של המחוז מאז שהוקם. מחוז קלארק נוצר בידי הרשות המחוקקת של נבדה על ידי פיצול של מחוז לינקולן ב-5 בפברואר 1909, והוכרז כמחוז ב-1 ביולי 1909.

רוב המחוז היה במקור חלק משטח אריזונה טרם הפיכתה של נבדה למדינה. שמו של המחוז הוא על שם וילאם אנדרוס קלארק שהיה איל נחושת ממונטנה וכיהן גם כסנאטור. קלארק היה אחראי על בנייתה של מסילת הברזל בלוס אנג'לס ובסולט לייק סיטי, אשר היוותה גורם משפיע להתפתחות האזור.

מחוז קלארק הוא יעד תיירותי גדול עם 150,000 חדרי מלון ואכסניות. רצועת לאס וגאס היא בית לרוב בתי במלון ובתי הקזינו אשר ידועים ברחבי העולם, אך היא נחשבת לחלק מלאס וגאס.

הר צ'ארלסטון נמצא במרחק של רק 45 דקות משם, ואזור השימור הלאומי רד רוק משתרע על השוליים המערביים של עמק לאס וגאס. אזור הבילוי הלאומי של Lake Mead ממוקם 30 קילומטרים דרומית-מזרחית ללאס וגאס.

== קישורים חיצוניים == 

* 
* 

==הערות שוליים==

קלארק
בן זימט

בן זימט (בצרפתית: Ben Zimet; נולד ב-3 בפברואר 1935) הוא מספר סיפורים וזמר צרפתי השר ביידיש.

נולד להורים ממוצא פולני יהודי בקנדה והחל את הקריירה שלו בארצות הברית ואחר כך בפריז. הוא התגורר במשך שנים בפריז ואחר כך התגורר בדקר וסנגל, שם יצר שילוב בין מוזיקת יידיש למוזיקה אפריקאית. הוא יצר את קברט היידיש במרכז פומפידו בפריז ובשנת 1979 וארגן במקום את הפסטיבל הבינלאומי לתרבות יידיש. הוא הקליט מספר אלבומים ביידיש והופיע מעל במות רבות ברחבי העולם.

בנו, ג'וזף זימט, הוא פעיל במפלגה הסוציאליסטית ויועץ פוליטי ידוע בצרפת הנשוי לראמה יאד, אשר הייתה שרה בממשלתו של ניקולא סרקוזי.

==קישורים חיצוניים==

קטגוריה:זמרים השרים ביידיש
קטגוריה:מספרי סיפורים צרפתים
קטגוריה:צרפתים שנולדו ב-1935
איחטימן

אִיחְטִימָן (בבולגרית: Ихтиман) היא עיר במערב בולגריה, בשטח מחוז סופיה, השוכנת 48 קילומטרים מהבירה סופיה ו-95 קילומטרים מפלובדיב.

==היסטוריה==
במהלך המאה ה-1 הקימו הרומאים מצודה בשם סטיפון בסמוך למיקומה של העיר המודרנית. לאחר החלוקה באימפריה הרומית עברה המצודה לחזקת האימפריה הביזנטית ובהמשך לידי האימפריה הבולגרית הראשונה והשנייה. במהלך המאה ה-14 נפלה המצודה בידי צבא האימפריה העות'מאנית ומסביבה התפתח יישוב. בתעודות עות'מאניות מהמאה ה-15 מתועד היישוב בשמו המודרני איחטימן. לאחר המלחמה העות'מאנית-רוסית (1877–1878) עבר היישוב לחזקת נסיכות בולגריה, מתוקף סיכומי קונגרס ברלין.

==כלכלה ותחבורה==
בעידן הקומוניסטי של בולגריה הייתה איחטימן עיר תעשייתית והוקמו בה מפעלים ליצור מוצרי צריכה חשמליים. לאחר קריסת השלטון הקומוניסטי פרץ בבולגריה משבר כלכלי חריף שלא פסח על איחטימן וענף התעשייה קרס. בראשית המאה ה-21 הוקמו מפעלי טקסטיל, קוסמטיקה ועיבוד מזון.
בסמוך לעיר עובר הכביש המהיר "תארקיה" החוצה את בולגריה לרוחבה והיא ממוקמת בתוואי מסילת הרכבת בין סופיה לפלובדיב.

==דמוגרפיה==
אוכלוסיית העיר מצויה במגמת קיטון בשל שיעור תמותה העולה על שיעור הילודה ובשל הגירה שלילית, בעיקר הגירת עבודה. בין 2005 ל-2010 קטנה אוכלוסיית איחטימן בשיעור של 5.7 אחוזים. כ-90 אחוזים מהאוכלוסייה הם ממוצא בולגרי והשאר ממוצא טורקי או בני רומה. מרבית התושבים מחזיקים בדת הנוצרית אורתודכסית ומיעוטם מוסלמים סונים.

==ערים תאומות==
* 
* 

==לקריאה נוספת==
* 

==קישורים חיצוניים==

* 

קטגוריה:ערי מחוז סופיה
1901 ברוסיה

שנת 1901 הייתה השנה ה-288 לשלטונה של שושלת רומנוב ברוסיה.

אוכלוסיית המדינה הגיעה באותה שנה ל-144.2 מיליון איש; מתוכם 44.3% רוסים, 6.3% פולנים ו-4.1% יהודים (קצת למעלה מחמישה מיליון).

== הנהגה ==
* הצאר: ניקולאי השני 
* יושב ראש מועצת השרים: איוואן דורנובו

== אירועים בולטים ==
הפרוטוקול הסופי של כניעת סין לאחר [[מרד הבוקסרים.]]
* 14 בפברואר – הטרוריסט פאבל קרפוביץ' מתנקש בחייו של שר החינוך ניקולאי בוגולפוב
* 24 בפברואר – הכנסייה הרוסית מוציאה את לב טולסטוי משורותיה
* 2 באפריל – בתמיכת בריטניה ויפן סין מסרבת להכיר בשליטת רוסיה על מנצ'וריה
* 17 במרץ – מהומות סטודנטים במוסקבה ובסנקט פטרבורג
* 20 במאי – שביתה של פועלי מפעל פלדה בסנקט פטרבורג הופכת למאבק אלים עם כוחות המשטרה
* 25 בנובמבר – משלחת יפנית מגיעה לסנקט פטרבורג במטרה לסכם את חלוקת האינטרסים בחצי האי קוריאה. השיחות הסתיימו ב-7 בדצמבר ללא הצלחה
* 7 בדצמבר – לאור הכישלון של השיחות עם רוסיה, יפן חתמה על ברית עם בריטניה בהקשר לאינטרסים משותפים במזרח הרחוק; עוד באותו היום נחתם הפרוטוקול הסופי של מרד הבוקסרים

== נולדו ==
* 24 בינואר – מיכאיל רום, במאי קולנוע סובייטי ממוצא יהודי (נפטר ב-1971)
* 5 ביולי – סרגיי אוברזצוב, במאי תיאטרון סובייטי (נפטר ב-1992)
* 24 ביולי – איגור אילינסקי, שחקן סובייטי (נפטר ב-1987)
* 13 באוגוסט – בוריס צ'ירקוב, שחקן סובייטי (נפטר ב-1982)
* 14 בספטמבר – אנדריי ולאסוב, גנרל סובייטי שעבר לצד הגרמנים במלחמת העולם השנייה (הוצא להורג ב-1946)
* 17 בנובמבר – איוואן פירייב, במאי קולנוע סובייטי, 6 פעמים חתן פרס ברית המועצות (נפטר ב-1968)
* 16 בדצמבר – ניקולאי ואטוטין, ממפקדיה הבולטים של מלחמת העולם השנייה בצבא האדום (נהרג ב-1944)
* 24 בדצמבר – אלכסנדר פדייב, סופר סובייטי (התאבד ב-1956)

== נפטרו ==
[[ואסילי קאליניקוב]]
* 11 בינואר – ואסילי קאליניקוב, מלחין רוסי (נולד ב-1866)
* 28 בינואר יוסיף גורקו, פילדמרשל רוסי (נולד ב-1831)

== קישורים חיצוניים ==

*
קטגוריה:שנות ה-1900 ברוסיה
קטגוריה:שנים באימפריה הרוסית
יהודה בריה דרבי חייא

רבי יהודה בן רבי חייא היה אמורא בתקופת המעבר בין תנאים לאמוראים, בנם של רבי חייא ויהודית, ותאומו של חזקיה.

אמרותיו מוזכרות בתלמוד פעמים רבות, בעיקר בסדר קדשים.

בהגיעו לפרקו נשא את בתו של רבי ינאי. לאחר נישואיו הלך ללמוד בבית המדרש כל השבוע, ובשבת היה מגיע הביתה, כשלפניו הולך עמוד של אש. באחת מהפעמים, היה שקוע בסוגיה תלמודית ולא שם לב שכבר הגיע הזמן שבו נהג לבוא לביתו, לקיים את מצוות עונה שזמנה לתלמידי חכמים הוא פעם בשבוע. כאשר שמע על כך חותנו רבי ינאי, אמר: כנראה שיהודה נפטר, שכן לוּ היה בחיים, ודאי לא היה מבטל את מצוות העונה. לפי הסבר חכמי התלמוד, דבריו של רבי ינאי היו כלומר - דבריו של צדיק מוכרחים להתקיים גם אם לא התכוון לקיומם, ויהודה חתנו נפטר.

==משפחת רבי חייא==

==ראו גם==
*בני רבי חייא

==לקריאה נוספת==
* חיים וייס ושירה סתיו, שובו של האב הנעדר - קריאה מחודשת בסדרת סיפורים מן התלמוד הבבלי, מוסד ביאליק, 2018, עמ' 44–57

==קישורים חיצוניים==
* 
*
*

==הערות שוליים==

קטגוריה:דור המעבר לאמוראי ארץ ישראל

קטגוריה:משפחת רבי חייא
קטגוריה:קברי צדיקים בטבריה
קטגוריה:תלמידי רבי יהודה הנשיא
קטגוריה:תלמידי רבי חייא
קטגוריה:תלמידי רבי ינאי
קטגוריה:עולים לארץ ישראל במאה ה-2
קטגוריה:עולים מבבל לארץ ישראל בעת העתיקה
בני רבי חייא

בני רבי חייא היו קבוצת חכמים בתקופת המעבר בין התנאים לאמוראים, בניו של רבי חייא ויהודית.

עוד בינקותם ניכרה בהם חכמה מיוחדת, כך מסופר כי אביהם רבי חייא ישב לפני רבי יהודה הנשיא יחד עם בניו, ורבי יהודה רצה שיאמרו דברי תורה, אך מפני כבודו ואימתו הם חששו לומר. כאשר השקה אותם רבי יהודה הנשיא, הם אמרו כי לא יבוא המשיח עד שתכלה הנשיאות. רבי יהודה הנשיא אמר להם בתרעומת: קוצים אתם מטילים לי בעיני, ואביהם רבי חייא פייסו באמרו: מה נעשה שכתוב "נכנס יין יצא סוד".

כאשר אחד מהחכמים שוחח עם אליהו הנביא מה נעשה למעלה, הוא סיפר כי הוא מקיץ את האבות משינתם רוחץ את ידיהם ומעמידם לתפילה, אך הוא נזהר שלא להעמידם יחד, פן ירבו בתפילה יחד ואז יבוא המשיח, לפני זמנו. לשאלתו של החכם האם יש כדוגמתם בעולם הזה, השיב אליהו הנביא - כי רבי חייא ובניו, כוחם רב כשל האבות - אברהם יצחק ויעקב. כאשר שמע התנא דבר זה, הוא העמידם לתפילה, רבי חייא ובניו יחד, ושלח את אחד מהם לעמוד התפילה. כאשר הם אמרו "משיב הרוח" נשב רוח, וכאשר אמרו "מוריד הגשם" ירד מיד גשם, והם עמדו להגיע למילים "מחיה המתים", דבר שעלול היה לגרום לתחיית המתים לפני זמנה, העולם רעש, ובשמים שאלו: מי גילה את הסוד? כאשר התברר כי אליהו הנביא גילה את הסוד, קראו לאליהו הנביא והלקוהו שישים מלקות של אש, עד שהוא הגיע לבית הכנסת ונדמה להם כדוב של אש והפריעם מלהתפלל. 

בני רבי חייא עסקו יחד בתורה, ובתלמוד מוזכרים רבים ממאמריהם כשיטה משותפת, בין הדינים המוזכרים:
* הם דנים עם רבי יוחנן בנוגע לאבני הר שנעקרו משורשם אבל עדיין מונחות במקומן
* בהלכות ציצית הם פוסקים כי אם בשעת עשיית הציצית היה שיעור מספק ולאחר מכן נשאר שיעור קטן יותר הציצית כשרה (אם נשאר כדי לעונבן ולקשרן יחד) 
* פוסקים כי מי שלא הבדיל בתחילת השבוע יכול להבדיל כל השבוע
* מפרשים הלכות במצוות מליקה

אך כנראה שכל ההלכות בהן פסקו היו בדינים ואיסורים, ולא במשפט העברי.

הם היו עובדים יחד לפרנסתם. באחת מהפעמים בהם ישבו ועסקו במלאכתם, הם שכחו חלק מתלמודם, והצטערו צער רב. הם שאלו בינם לבין עצמם: האם יודע אבינו רבי חייא מצערינו? האם יודעים המתים הנעשה בעולם? הם דנו בנושא, וסוגיא זו ממלאת כדף שלם במסכת ברכות.

על בני רבי חייא נמנים:
* האמורא רבי אושעיא
* יהודה
* חזקיה.

==הערות שוליים==

קטגוריה:דור המעבר לאמוראי ארץ ישראל
קטגוריה:משפחת רבי חייא
קטגוריה:עולים לארץ ישראל במאה ה-2
קטגוריה:עולים מבבל לארץ ישראל בעת העתיקה
Live CD

Live CD הוא אלבום הופעה של עברי לידר משנת 2006.

ההופעה כוללת שירים מאלבומו "זה לא אותו דבר", ועוד להיטים מהאלבומים הקודמים. כמו כן מלווה אותו ברי סחרוף ב"על קו המים".

גרסת ההופעה לשיר "הכוס הכחולה" כפי שמופיעה באלבום יצאה כסינגל וזכתה להצלחה במצעדי הפזמונים.

== רשימת השירים באלבום ==

{| class="wikitable"
|-
! מספר
! שם
!זמן
|-
| 1
| ניסים
| 4:27
|-
| 2
| יום טוב
| 3:56
|-
| 3
| מטייל אוסטרלי
| 4:52
|-
| 4
| זה לא אותו דבר
| 4:34
|-
| 5
| כמה כוכב
| 3:40
|-
| 6
| פלרמו
| 5:06
|-
| 7
| אישה לויתן
| 5:28
|-
| 8
| על קו המים - עם ברי סחרוף
| 4:28
|-
| 9
| אדוני
| 4:15
|-
| 10
| ואולי
| 5:11
|-
| 11
| יותר טוב כלום
| 3:57
|-
| 12
|הכוס הכחולה
| 5:13
|-
| 13
| ביום שמש יפה
| 4:37
|-
| 14
| מרי לנצח
| 4:13
|-
| 15
| בוא - Henree Ver
| 7:20
|}

==קישורים חיצוניים==

קטגוריה:אלבומי עברי לידר
קטגוריה:אלבומי חברת הליקון
טייסת 149

טייסת 149, שכונתה גם טייסת "התוכי המנפץ", הייתה טייסת מטוסי קרב בחיל האוויר הישראלי. טרם סגירתה, הפעילה הטייסת מטוסים מסוג כפיר C-2 והייתה מוצבת בבסיס חצור.

== היסטוריה ==
טייסת "התוכי המנפץ" הוקמה כטייסת A-4E סקייהוק ("עיט") בשנת 1976 בבסיס עציון, כטייסת קרב שלישית (אחרי טייסות 140 ו-144). על ידי רס"ן משה הרץ.

לאחר הסכם השלום עם מצרים (בשנת 1979) ובעקבותיו פינוי הבסיסים שבחצי האי סיני והחזרת סיני למצרים, עברה הטייסת לבסיס עובדה יחד עם הטייסת 144. 

בשנת 1981 קלטה הטייסת מטוסי כפיר C-2.

באפריל 1988, במסגרת שינוי ארגוני בחיל, הועברו הטייסות האחיות 149 ו-144 לבסיס חצור, שם תפסו את מקומן של שתי טייסות כפיר שנסגרו, טייסת 113 וטייסת 254.

הטייסת נסגרה בשנת 1992.

בין מפקדי הטייסת: משה הרץ, ישראל פרנס, מיקי לב, יהודה קם (1988-1990), רון רוסו (1990-1992).

== קישורים חיצוניים ==

* [https://sky-high.co.il/tag/טייסת-149/ טייסת 149], באתר "מרקיע שחקים"

== הערות שוליים ==

149
149
Ding Dong

"Ding Dong" (בעברית: "דינג דונג") הוא השיר עמו ייצגה הזמרת דנה אינטרנשיונל את ישראל בתחרות אירוויזיון 2011 שנערכה בדיסלדורף שבגרמניה במהלך חודש מאי 2011. השיר נכתב והולחן בידי אינטרנשיונל. הייתה זו הופעתה השנייה של דנה אינטרנשיונל בתחרות האירוויזיון, לאחר שבאירוויזיון 1998 ייצגה את ישראל עם השיר "דיווה", עמו זכתה במקום הראשון.

השיר זכה במקום הראשון בתחרות הקדם-אירוויזיון שנערכה ב-8 במרץ 2011, לאחר שקיבל 270 נקודות. הוא הוגרל להיות השיר ה-12 בסדר ההופעות בחצי הגמר השני של תחרות האירוויזיון.

גרסתו הסופית של השיר, כפי שבוצעה בתחרות, נחשפה ב-30 במרץ. את גרסת השיר לאירוויזיון עיבדו והפיקו מוזיקלית דורון פלסקוב, עמרי אנג'ל ואסא רביב. הקליפ הרשמי של השיר פורסם ב-1 במאי לקראת חצי הגמר השני של התחרות, בו התמודדה ישראל.

השיר הגיע למקום ה-15 בחצי הגמר בו השתתף, ולפיכך לא העפיל לשלב הגמר של התחרות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|29 במרץ 2011
|תקליטור
|משפחת תאקט
|style="text-align:center;"|<ref></ref>
|}

== קישורים חיצוניים ==

* 
* 
* 

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי אירוויזיון 2011
קטגוריה:שירי דנה אינטרנשיונל
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים באנגלית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אסא רביב
קטגוריה:שירים שהופקו על ידי דורון פלסקוב
קטגוריה:שירים שהופקו על ידי עמרי אנג'ל
קטגוריה:שירים על זמן
קטגוריה:שירים על תקווה
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת דנה מיוזיק
פיטר מולאן

פיטר מולאן (באנגלית: Peter Mullan; נולד ב-2 בנובמבר 1959) הוא שחקן ובמאי קולנוע סקוטי.
התפרסם בתור שחקן בסרטים "טריינספוטינג", "בוי A" ו"קוראים לי ג'ו". קיבל הערכה רבה על סרטו השני כבמאי "האחיות מגדלנה".

==ביוגרפיה==
מולאן נולד בעיירה פיטרהאד שבצפון סקוטלנד.
בנם של פטרישיה וצ'ארלס מולאן.
אביו של מולאן נפטר ממחלת סרטן הריאה ביום הראשון בו החל ללמוד ב"אוניברסיטת גלאזגו".

למולאן שלושה ילדים מאשתו אן סוון.
מולאן הוא אוהד מושבע של קבוצת הכדורגל הסקוטית סלטיק.

==קריירה קולנועית==
מולאן החל את דרכו בקולנוע הבריטי בסרטים "לב אמיץ" ובשני סרטיו של דני בויל "חברים לרצח" בתור הגנגסטר הרצחני ו"טריינספוטינג" בתור סוחר הסמים סוונסי שמספק הרואין ל"רנט בוי" (יואן מקגרגור) "ספאד" (יואן ברמנר) ו"סיק בוי" (ג'וני לי מילר).

ב-1998 זכה מולאן בפרס השחקן הטוב ביותר של פסטיבל קאן על תפקידו בדרמת הספורט של קן לואץ' "קוראים לי ג'ו" בה גילם את ג'ו הקשיש והבודד שמאמן קבוצת כדורגל כושלת בגלאזגו.
בשנת 2000 שיחק את המהגר האירי דניאל דילון בסרט "התמורה", שהוא עיבוד חופשי לרומן "ראש העיר קסטרברידג'", והופיע בקומדיית הפשע האירית "פושע הגון".
ב-2001 שיחק בתפקיד ראשי במותחן האימה "אזור 9". 

ב-2002 קיבל מולאן ביקורות מצוינות על סרט השני שלו בתור במאי "האחיות מגדלנה" אודות בתי המחסה מגדלנה שבאירלנד בתקופה השמרנית.
לתפקידים הראשיים ליהק מולאן את השחקניות אן-מארי דף ונורה ג'יין-נון.
מולאן שגם שיחק בתפקיד קטן היה מועמד לפרס באפט"א על התסריט שכתב לסרט.
הסרט עצמו קטף את פרס אריה הזהב היוקרתי של פסטיבל הסרטים של ונציה.

ב-2003 הופיע מולאן בדרמה הסקוטית "הזר" ו-2004 בעיבוד האמריקאי בהפקתם של ג'ורג' קלוני וסטיבן סודרברג לסרט הפשע הארגנטינאי המצליח "תשע מלכות".
ב-2006 התפרסם במותחן הפוסט אפוקליפטי של אלפונסו קוארון "הילדים של מחר" בתור סיד שומר מחנה הפליטים המודרני שעוזר לדמות הראשית ת'יו (קלייב אוון) להבריח את התינוק היחיד בעולם.

ב-2007 הופיע בדרמות "בוי A" בתור טרי קצין המבחן של ג'ק ברידג' (אנדרו גארפילד) ו"הלגיון האחרון" בתפקיד אודואקר מנהיג השבט הגרמאני.
ב-2010 שיחק מולאן את אוכל המוות יאקסלי בשני חלקי הסרט "הארי פוטר ואוצרות המוות".

משנת 2017 משחק באחד התפקידים הראשיים בסדרה "אוזרק" (Ozark) המשודרת בנטפליקס.

== פילמוגרפיה נבחרת ==
* חברים לרצח (1994)
* לב אמיץ (1995)
* טריינספוטינג (1996)
* סיפורי פיות (1997)
* קוראים לי ג'ון (1998)
* מיס ג'ולי (1999)
* פושע הגון (2000)
* התביעה (2000)
* אזור 9 (2001)
* האחיות מגדלנה (2002)
* זר (2003)
* נשיקת החיים (2003)
* קרימינל (2004)
* איזה יום יפה (2005)
* Cargo (2006)
* הילדים של מחר (2006)
* הצפון האמיתי (2006)
* הלגיון האחרון (2007)
* בוי A (2007)
* אבן הגורל (2008)
* טרילוגיית כיפה אדומה (2009)
* הארי פוטר ואוצרות המוות (2010)
* טירנוזאור (2011)
* סוס מלחמה (2011)
* פאנץ' 119 (2013)
* הרקולס (2014)
* אויבים (2017)
* מוגלי: אגדת הג'ונגל (2018)
* נעלמים (2018)
* The Hanging Sun(TBA)

=== טלוויזיה ===
*קצה האגם (2013)
* הפחד (2013) 
*מחצבה (2016)
*וסטוורלד (2018–2020)
*מכשפת (2020–הווה)
*מחתרת המסילה (2021)
*The North Water (2021)
*שר הטבעות (2022)
* נקמה מחושבת (2023) Payback
* לוקרבי <small>(אנ')</small> (TBA)

==קישורים חיצוניים==

* 

קטגוריה:בוגרי אוניברסיטת גלאזגו
קטגוריה:שחקני קולנוע וטלוויזיה סקוטים
קטגוריה:בריטים שנולדו ב-1959
אלכסנדר קוז'ב

אלכסנדר קוז'ב (צרפתית: Alexandre Kojève; 28 באפריל 1902 - 4 ביוני 1968) היה פילוסוף ומדינאי צרפתי ממוצא רוסי.

== קריירה ==
בין השנים 1933 ל-1939 נשא סדרת הרצאות באקול פראטיק דה אוטז אטיד, ובהרצאותיו ניסה לתת פרשנות ל"פנומנולוגיה של הרוח" של הגל.

להרצאותיו וכתביו הפילוסופיים של קוז'ב הייתה השפעה רבה על הפילוסופיה הצרפתית של המאה ה-20, בעיקר מאחר שהציג מחדש רעיונות הגליאניים לפילוסופיה הצרפתית. השתתפו בהן בין היתר ז'אן-פול סארטר, מוריס מרלו-פונטי, ז'אן איפוליט, גסטון בשלאר, רמון ארון, רמון קנו וז'אק לאקאן. שמונה שנים אחר כך, ב-1947, קנו הוציא לאור את ההרצאות.

בעבודתו במשרד הצרפתי לענייני כלכלה לאחר מלחמת העולם השנייה, היה קוז'ב אחד המתכננים הראשיים של השוק האירופי המשותף.

קוז'ב היה אדם בעל השכלה רחבה ושלט בשפות רבות, ובהן סנסקריט, סינית, דיאלקטים טיבטיים, צרפתית, גרמנית, רוסית, אנגלית, עברית, לטינית ויוונית קלאסית.

בשנות ה-90 עלתה השערה שקוז'ב היה מרגל סובייטי במשך יותר מ-30 שנה, אך היא לא הוכחה.

דודו, היה הצייר והתאורטיקן הנודע וסילי קנדינסקי. קוז'ב חיבר פרשנות ליצירותיו של דודו הקושרת בינו לבין הגותו של הגל.

== לקריאה נוספת ==
* בטי רויטמן, כמיהה לתהום: התשוקה למוות בהגות הצרפתית, הוצאת רסלינג, 2020

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פילוסופים צרפתים
קטגוריה:צרפתים ממוצא רוסי
קטגוריה:צרפתים שנולדו ב-1902
קטגוריה:צרפתים שנפטרו ב-1968
רבי ירמיה (השני)

רבי ירמיה (השני) היה אמורא בדור השלישי לאמוראי ארץ ישראל ובבל.

הוא היה תלמידו של רבי יוחנן בצעירותו.

בהמשך דרכו, עבר לגור בבבל שהייתה אז מרכז הישיבות, ושם היו תלמידיו רב הונא ורב נחמן, רבין, רבי אבין ורב יצחק ברבי.

רבי ירמיה זה היה מזקני תלמידיו של רבי יוחנן, ולכן אמר לרבי אבהו שיש להעדיף את שיקול דעתו ושל חבריו רבי אבין ורבי מיישא על פני דעתם של רבי אבהו ושאר צעירי התלמידים.

==לקריאה נוספת==
*
==הערות שוליים==

קטגוריה:הדור השלישי לאמוראי ארץ ישראל
קטגוריה:תלמידי רבי יוחנן
קטגוריה:הדור השלישי לאמוראי בבל
מברשת שיער

מברשת שיער
מברשת שיער היא מברשת המשמשת להברשת השיער של בני אדם או בעלי חיים במטרה לטפח את השיער ולעצבו. הברשת השיער מאפשרת החלקתו של השיער ושחרור קשרים בשיער.

למברשת השיער ידית אחיזה, והיא עשויה חומרים שונים. בסיס המברשת והידית עשויים לרוב פלסטיק, אולם בעבר היו עשויות עץ, מתכת או שנהב. שערות המברשת אף הן עשויות כיום ניילון ובעבר היו עשויות שיער של בעלי חיים (חזירי בר וסוסים) או פלדת אל חלד.

בשנת 1854 נרשם הפטנט הראשון העוסק במברשת שיער מודרנית, בארצות הברית (פטנט מספר D645).

מברשת שיער עשויה שיער בעלי חיים (שיער חזיר בר), וידית פלסטיקעיצוב שיער.]]

==ראו גם==
* מסרק
* מייבש שיער

==קישורים חיצוניים==

קטגוריה:מוצרי טיפוח שיער
שיער
טאופאאהאו טופוו הרביעי

טאופאאהאו טופוו הרביעי (Tāufaʻāhau Tupou IV; 4 ביולי 1918 – 10 בספטמבר 2006) היה מלך טונגה בשנים 1965–2006.

== חייו ==
טאופאאהאו טופוו נולד בנוקואלופה. בשנים 1949–1965 כיהן כראש ממשלת טונגה. בשנת 1949 מינתה אותו אמו המלכה לראש ממשלת טונגה. הוא עלה לכס המלוכה בשנת 1965, לאחר מות אמו המלכה סאלוטה טופו השלישית. המלך טופו היה מאוד אהוב ודומיננטי במדינה. טופו הרביעי הושפע מאוד מהמסורת הבריטית שאף שלטה בטונגה עד 1970 ובכך דאג רבות בתקופת שלטונו לשיפור החינוך והתרבות במדינה, הוא היה האזרח הראשון בעל תואר אקדמי בטונגה (קיבל תואר במשפטים מאוניברסיטת סידני). כמלך הרחיב טופו את הקשר של טונגה עם העולם החיצון והוביל את הפיכתה של "ארץ 170 האיים" למדינה עצמאית לחלוטין בשנת 1970.<ref></ref>

הוא נפטר בשנת 2006 וירש את מקומו בנו המלך ג'ורג' טופו החמישי ואחריו מלך גם בנו הצעיר טופו השישי. טקס הלווייתו היה מפואר ביותר ואלפים מאזרחי המדינה הגיעו לחלוק לו כבוד אחרון.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מלכי טונגה
קטגוריה:ראשי ממשלת טונגה
קטגוריה:בוגרי אוניברסיטת סידני
קטגוריה:ילידי 1918

קטגוריה:נפטרים ב-2006
מונסטר בול

מונסטר בול (באנגלית: Monster's Ball) הוא סרט דרמה אמריקאי משנת 2001 בבימויו של מארק פורסטר, אודות סוהר שמתאהב באשתו של נידון למוות. בסרט משחקים בתפקידים ראשיים בילי בוב תורנטון, האלי ברי והית' לדג'ר. הסרט זכה לביקורות מהללות וזכה בפרס אוסקר לשחקנית הטובה ביותר על משחקה של ברי.

הסרט יצא בארצות הברית בתפוצה מוגבלת בנובמבר 2001, וברחבי בריטניה ב-7 ביוני 2002. בישראל הסרט יצא ב-6 ביוני.

==עלילה==
האנק גרוטסקי (בילי בוב תורנטון) ובנו, סאני (הית' לדג'ר), הם סוהרים בבית הכלא המקומי. הם גרים יחד עם אביו של האנק, באק (פיטר בויל), זקן גזען ועצבני. כאשר האנק וסאני מסייעים להוציא להורג את לורנס מאסגוב (שון קומבס), סאני מקיא ומתעלף לעיניי הנידון. לאחר ההוצאה להורג, האנק תוקף את סאני בבית השימוש על חוסר יכולתו לשלוט בעצמו. כשהם חוזרים לבית האנק מנסה לגרש את סאני. אך סאני מוציא אקדח ומאיים על האנק. לאחר שהאנק מודה שהוא מעולם לא אהב את בנו, סאני מתאבד.

לטישה מאסגוב (האלי ברי), אשתו של לורנס, נקלעת לקשיים כלכליים. היא מתחילה לעבוד במזללה שהאנק מבקר לעיתים תכופות. יום אחד, בנה של לטישה, טיירל (קוראונג'י קלהון), מחליק לכביש ונפגע על ידי מכונית. האנק מסייע ללטישה לקחת את בנה לבית החולים ששם הוא מת. לאחר מכן, האנק מסיע את לטישה לביתה, ומגלה לה שגם הוא שכל בן. לאחר כמה ימים, הם מתחילים מערכת יחסים המבוססת על יחסי מין. בנוסף, האנק מגלה שלורנס היה בעלה של לטישה.

לטישה מחליטה לקנות מתנה להאנק על עזרתו. כשהיא מגיעה לביתו היא פוגשת את באק, שמעליב אותה משום שהיא אפרו-אמריקאית. בעקבות כך, האנק מחליט להעביר את באק לבית אבות. לאחר שחובותיה של לטישה מביאים לכך שהיא מסולקת מביתה, היא עוברת לגור עם האנק. שם היא מגלה שהוא היה הסוהר של בעלה.

==צוות שחקנים==
* בילי בוב תורנטון - האנק גרוטסקי 
* האלי ברי - לטישה מאסגוב
* הית' לדג'ר - סאני גרוטסקי 
* פיטר בויל - באק גרוטסקי 
* שון קומבס - לורנס מאסגוב
* קוראונג'י קלהון - טיירל מאסגוב

==ביקורות והכנסות==
הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 88%. רבים מהמבקרים החמיאו להאלי ברי וקוראונג'י קלהון על הופעתם בסרט. למרות זאת, כמה פעילי זכויות אדם אפרו-אמריקאים קראו להחרים את הסרט מכיוון שהוא מעוות את המציאות שאישה שבעלה הוצא להורג תתאהב במי שהוציאו להורג. בנוסף, רבים ביקרו את סצנת הסקס של האלי ברי ובילי בוב תורנטון וטענו שרק כך אישה אפרו-אמריקאית יכולה לזכות בפרס אוסקר. נכון ל-2011 הסרט הכניס כ-31,273,922 בארצות הברית וכ-13,635,564 בעולם.

==פרסים ומועמדויות==
* זכייה בפרס אוסקר לשחקנית הטובה ביותר (האלי ברי)
* מועמדות לפרס אוסקר לתסריט המקורי הטוב ביותר (מיילו עדיקא ו-וויל רוקוס)
* מועמדות לפרס באפט"א לשחקנית הטובה ביותר (האלי ברי)
* זכייה בפרס גילדת שחקני המסך לשחקנית הטובה ביותר (האלי ברי)
* מועמדות לפרס גלובוס הזהב לשחקנית הטובה ביותר - סרט דרמה (האלי ברי) 
* מועמדות לפרס MTV לשחקנית הטובה ביותר (האלי ברי)
* זכייה בפרס הוועדה הארצית למבקרים לשחקנית הטובה ביותר (האלי ברי)
* זכייה בפרס הוועדה הארצית למבקרים לשחקן הטוב ביותר (בילי בוב תורנטון)

==קישורים חיצוניים==

קטגוריה:ערכים שבהם תבנית בריטניקה אינה מתאימה

קטגוריה:סרטי דרמה אמריקאיים
קטגוריה:סרטים רומנטיים
קטגוריה:סרטים עצמאיים
קטגוריה:סרטים העוסקים בגזענות
קטגוריה:סרטים שצולמו בלואיזיאנה
קטגוריה:סרטים אמריקאיים משנת 2001
קטגוריה:סרטי 2001
מייבש שיער

מייבש שיער
ייבוש שיער
מייבש שיער הוא מכשיר חשמלי המזרים אוויר חם או קר במטרה לייבש שיער רטוב. ייבוש השיער הרטוב נעשה במטרה לאפשר שליטה בעיצובו וליצירת תסרוקות הנשמרות זמן רב יותר. הייבוש יוצר קשרי מימן זמניים בתוך השיער ובכך שומרים על הצורה הנדרשת לצורך עיצוב השיער.

ישנם מייבשי שיער לשימוש ביתי, ומייבשי שיער ניצבים גדולים לשימוש מסחרי (במספרות).

מייבשי השיער הומצאו בשלהי המאה ה-19 על ידי אלכסנדר גודפרי, והשימוש המסחרי הראשון בהם היה בחנותו, בצרפת בשנת 1890. מייבש שיער זה היה מייבש ניצב, והלקוחה ישבה תחתיו בעת ששערה יובש. מייבש השיער הביתי הומצא בשנות ה-20 של המאה ה-20.

מייבש השיער משתמש במאוורר המזרים אוויר דרך גוף חימום ובכך מחמם את האוויר ומזרים אותו לפתח יציאת האוויר החם המכוון לעבר השיער. לרוב נעשה שימוש בתיל ניכרום (סגסוגת של ניקל, ברזל וכרום) אשר הוא מוליך בעל התנגדות גבוהה. מייבשי שיער מודרניים משתמשים בגוף חימום קרמי.

בשנות ה-90 של המאה ה-20 התקבלה חקיקה בארצות הברית שדרשה כי במייבשי השיער יותקנו הגנות מפני התחשמלות במקרים בהם נרטב מייבש השיער.

==ראו גם==
* מסרק
* מברשת שיער

==קישורים חיצוניים==

* [https://web.archive.org/web/20110518005946/http://www.theoriginof.com/hair-dryer.html ההיסטוריה של מייבשי השיער]
* [http://tlc.howstuffworks.com/style/hair-dryer.htm כיצד עובד מייבש השיער]

<gallery>
קובץ:PikiWiki Israel 13919 Barbershop.JPG|ייבוש שיער במספרה בישראל, שנות ה-60 של המאה ה-20
קובץ:AEG Foen Nr72355 03 mod03 res.jpg|מייבש שיער מתוצרת AEG, שנת 1935 לערך
</gallery>

קטגוריה:מוצרי טיפוח שיער
קטגוריה:מכשירי חשמל ביתיים
קטגוריה:כלים ומכשירים (היגיינה)
מופע הארנבות של ד"ר קספר (אלבום)

מופע הארנבות של ד"ר קספר הוא אלבומה הראשון של להקת הרוק מופע הארנבות של ד"ר קספר האלבום שהופק מוזיקלית בידי דודי לוי יצא בשנת 1993 וזכה להצלחה רבה והנפיק להיטים כמו "בשמלה אדומה (את לא מבינה)" (שבו משולב בית מהשיר המקורי שביצעה להקת הנח"ל), "הקומיקאים" (אף על פי שהיה מאוד קצר) שהיווה את שיר הנושא לתוכנית הטלוויזיה האקדמיה לצחוק, "סקס", "לטיסיה" (שיר על בובת מין) ו"בואי דינה" (שיר שהוא פרודיה על "דנידינה" בביצועו של שלמה ארצי).

== רשימת השירים ==

* מילות השיר "שיר באנגלית" לא מופיעות בחוברת המילים

==קישורים חיצוניים==

* 
* 

קטגוריה:אלבומי בכורה מ-1993
קטגוריה:אלבומי מופע הארנבות של ד"ר קספר
קטגוריה:אלבומי זהב בישראל
קטגוריה:אלבומים בעברית
ג'ורג' טופו החמישי, מלך טונגה

ג'ורג' טופו החמישי (4 במאי 1948 – 18 במרץ 2012) היה מלך טונגה משנת 2006 ועד מותו בשנת 2012.

==ביוגרפיה==
ג'ורג' טופו החמישי נולד בטונגה לטאופאאהאו טופוו הרביעי. הוא למד באוניברסיטת אוקספורד ובאקדמיה הצבאית המלכותית בסנדהרסט. ב-2006 עלה לכס המלוכה לאחר מות אביו המלך טופו הרביעי וכעבור כמה ימים מינה את אחיו הצעיר אהואטו טוקוהאו ליורש העצר. המלך ג'ורג' טופו החמישי ספג ביקורת מצד אזרחי המדינה על המצב הכלכלי הקשה במדינה ואף דרשו לבטל את המלוכה ולהפוך את המדינה לרפובליקה, בשנת 2008 קיצץ ג'ורג' טופו החמישי בסמכויותיו האבסולוטיות למען הדמוקרטיה ואמר שישאיר את ניהול המדינה לממשלה.

לאחר מותו, ללא ילדים, ירש אותו אחיו, שמלך בשם המלכותי טופו השישי.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מלכי טונגה
קטגוריה:בוגרי אוניברסיטת אוקספורד
קטגוריה:בוגרי האקדמיה הצבאית המלכותית בסנדהרסט
קטגוריה:ילידי 1948
קטגוריה:נפטרים ב-2012
דיאגרמת פריסה

דיאגרמת פריסה
דיאגרמת פריסה או תרשים הפצה הוא תרשים שמתאר את רכיבי החומרה עם רכיבי התוכנה שיושבים עליהם. התרשים מאפשר תכנון טוב יותר של המערכת ב-UML (שפת מידול מאוחדת).

לדוגמה: שרת אתרים, שמבחינת חומרה הוא מחשב לכל דבר אולם כאשר נפנה אליו בבקשת דף, מותקנת עליו תוכנה, שיודעת לעבד בקשות אלו ולהחזיר תשובה ללקוח.

ב-UML, תרשים הפצה הוא תרשים שממדל את הפריסה הפיזית של ארטיפקט על משאב חישובי.
לדוגמה: בתיאור שרת אתרים בתרשים הפצה, נראה איזו חומרה ורכיבים (משאבים חישוביים) קיימים (כמו שרת אתרים, שרת אפליקציות שרת מאגרי מידע) ואיך החלקים השונים מחוברים (כמו JDBC, REST, RMI).<br />
המשאב מופיע כקופסה והארטיפקט המוקצה למשאב מופיע בצורת מלבן בתוך הקופסה.

למשאבים יכולים להיות תתי-משאבים שמופיעים בתור קופסאות מקוננות.

משאב יחיד בתרשים הפצה יכול מבחינת רעיון לייצג מספר רב של משאבים פיזיים, כמו מקבץ של שרתי מאגרי מידע.

==קישורים חיצוניים==

קטגוריה:הנדסת תוכנה
קובי מויאל

קובי מויאל (נולד ב־12 ביוני 1987) הוא כדורגלן עבר ישראלי ששיחק בעמדת הקשר האחורי. מויאל מזוהה עם קבוצת נעוריו, בית"ר ירושלים, ולזכותו הופעה אחת במדי נבחרת ישראל.

==קריירה==
מויאל שיחק במחלקת הנוער של בית"ר ירושלים, ובעונת 2005/2006 זכה עם קבוצת הנוער בגביע המדינה. בעונת 2006/2007 היה שותף לזכייתה של הקבוצה הבוגרת באליפות המדינה, כשבמקביל זכה עם קבוצת הנוער בדאבל.

בעונת 2007/2008 הושאל מויאל להפועל כפר סבא, ועמה ירד בתום העונה לליגה הלאומית, ובעונת 2008/2009 הושאל לבני יהודה תל אביב. לקראת עונת 2009/2010 חזר לבית"ר ירושלים והפך לשחקן הרכב קבוע בקבוצה.

ב-12 באוגוסט 2013 חתם מויאל בקבוצת שריף טירספול, אלופת ליגת העל המולדובית, במדיה שיחק עונה אחת וזכה עמה באליפות ובסופר-קאפ המקומי והשתתף עמה בשלב הבתים של הליגה האירופית. ב-2 ביוני 2014 ערך מויאל את הופעתו היחידה בנבחרת ישראל, כשנכנס כמחליף במשחק ידידות מול נבחרת הונדורס.

ב-28 ביולי 2014 חזר מויאל לישראל וחתם על חוזה לשנתיים במכבי חיפה. בדצמבר 2014 נפצע במהלך משחק גמר גביע הטוטו מול מכבי תל אביב, ולא חזר לשחק עד תום העונה. מויאל עבר תהליך שיקום ארוך ושב במהלך עונת 2015/2016 לכשירות ואף שותף בהרכב מכבי חיפה. בסוף אותה עונה זכה עמה בגביע המדינה, ועם תום חוזהו שוחרר מהמועדון.

ב-16 ביוני 2016 חזר מויאל לקדנציה שנייה בבית"ר ירושלים כשחתם על חוזה לעונה אחת עם אופציה לעונה נוספת. בעונת 2016/2017 לא זכה מויאל לדקות משחק רבות מדי הקבוצה, והוא תופקד בעיקר כשחקן ספסל. ב-12 ביוני 2017 שוחרר מויאל מהמועדון, וב-21 ביוני חתם בניו יורק קוסמוס מה-NASL האמריקנית לחצי עונה. ב-28 ביולי ערך את הופעת הבכורה שלו במועדון, בה כבש את שערו הראשון בקבוצה ובישל שער נוסף בניצחון 3–1 על מיאמי. מויאל ערך 10 הופעת ליגה במדי הקבוצה, אך בתחילת 2018 בוטלה העונה הבאה של הליגה והוא עזב את המועדון.

ב-11 באוקטובר 2018 חתם מויאל בהפועל קטמון ירושלים מהליגה הלאומית. במשחק הבכורה שלו, נגד הפועל מרמורק, הבקיע מויאל את שערו היחיד במדי הקבוצה, ובסך הכל ערך 19 הופעות בעונת 2018/2019, ובסופה עזב את המועדון.

ב-12 בפברואר 2020 חתם מויאל במ.כ. חולון ירמיהו מליגה א'.

ב-21 ביוני 2021 הודיע מויאל על פרישה ממשחק פעיל בגיל 34.

==תארים==
;בית"ר ירושלים
*אליפות: 2006/2007
*גביע הטוטו: 2009/2010

;שריף טירספול
*אליפות מולדובה: 2013/2014
* סופר-קאפ: 2013/2014

;מכבי חיפה
*גביע המדינה: 2015/2016

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הפועל כפר סבא
קטגוריה:כדורגלני בני יהודה תל אביב
קטגוריה:כדורגלני שריף טירספול
קטגוריה:כדורגלני מכבי חיפה
קטגוריה:כדורגלני ניו יורק קוסמוס
קטגוריה:כדורגלני הפועל קטמון ירושלים
קטגוריה:כדורגלנים ישראלים בארצות הברית
קטגוריה:כדורגלנים ישראלים באירופה
קטגוריה:מעלה אדומים: כדורגלנים
קטגוריה:ישראלים שנולדו ב-1987
האפי מדיסון

מתוך סרטון הפתיח של "האפי מדיסון"
אולפני האפי מדיסון (באנגלית: Happy Madison Productions) היא חברת הפקות בארצות הברית לתוכני קולנוע וטלוויזיה, אותה הקים ב-1999 השחקן והקומיקאי האמריקאי-יהודי אדם סנדלר. שמה של החברה הוא שילוב שמותיהם של שניים מסרטיו המוקדמים של סנדלר, "האפי גילמור" (1996) ו"בילי מדיסון" (1995). בלוגו החברה מופיעה תמונתו של אביו המנוח של אדם סנדלר, סטנלי סנדלר החובט בכדור הגולף שעליו לוגו החברה, שובר את המסך ואומר "teriffic" (מצוין).

רובם המכריע של הסרטים בהם כיכב סנדלר מאז הקמת החברה הופקו בידיה, כאשר ברובם גם לקח סנדלר עצמו חלק פעיל בתהליך ההפקה. עם זאת, החברה לא הפיקה רק סרטים בכיכובו של סנדלר, אלא גם סרטים נוספים, כדוגמת "ג'ו דירט", "בית השפנפנות" או "פול בלארט: שומר קניון".

הסרטים "נער המים" ו"זמר החתונות" משנת 1998 נתנו דחיפה קדימה לקריירה הקולנועית של סנדלר ולקריירת ההפקה שלו. הוא הפיק את "נער המים" ואף כתב את התסריט בשיתוף עם טים הרליהי. הסרט הצליח הצלחה כבירה בקופות, וגרף רווחים המסתכמים ביותר מ-160 מיליון דולר בארצות הברית בלבד. מלבדו, אף הסרט "זמר החתונות" גרף רווחים קופתיים של למעלה מ-100 מיליון דולר. בעקבות ההצלחה החליט סנדלר להקים את חברת "האפי מדיסון".

משרד ההפקות של החברה נמצא בקליפורניה במתחם האולפנים של חברת סוני, בעוד שמשרדי התאגיד נמצאים במנצ'סטר שבניו המפשייר ומנוהלים בידי אחיו של אדם סנדלר, סקוט.

חברת הבת של "האפי מדיסון", "מדיסון 23 הפקות" (Madison 23 Productions) עוסקת בהפקת סרטי דרמה, לעומת חברת האם המפיקה יותר סרטים קומיים. ההפקה הראשונה של "מדיסון 23" הייתה הסרט "שמור עלי" בכיכובם של סנדלר ושל דון צ'ידל.

בחלק גדול מהסרטים של אולפני מדיסון מככבים חבריו של אדם סנדלר: רוב שניידר ("הג'יגולו מת מצחוק", "חתיכה בהפתעה", "חיה רעה"), דייוויד ספייד ("דיקי רוברטס: ילד פלא לשעבר", "Joe Dirt", "The Do-Over"), קווין ג'יימס ("פול בלארט: שומר קניון", "שומר גן החיות", "הנה בא הבוקס"), וכריס רוק ("The Week Of", "משחק מכור"). כולם אף מככבים ביחד בסרט "מגודלים" ובסרט ההמשך "מגודלים 2".

==קישורים חיצוניים==
* 
* [https://web.archive.org/web/20051118222008/http://www.adamsandler.com/index.php?section=happy האפי מדיסון], באתר של אדם סנדלר 
* 

==הערות שוליים==

קטגוריה:חברות אמריקאיות להפקת סרטים
אינגר נילסון

קארין אינגר מוניקה נילסון (בשוודית: Karin Inger Monica Nilsson; נולדה ב-4 במאי 1959) היא שחקנית שוודית הידועה בגילום דמותה של בילבי בסדרת טלוויזיה בעלת אותו שם.

==ביוגרפיה==
נילסון נולדה בעיירה קיסה שבשוודיה. בגיל עשר שיחקה בתפקיד הראשי בסדרת הטלוויזיה "בילבי". הסדרה, שהייתה הפקה שוודית/גרמנית, הופצה כסדרת טלוויזיה, וגם כארבעה סרטי קולנוע שנערכו על פי פרקי הסדרה. הסדרה הופצה ברחבי העולם, ואף שודרה בישראל בשנת 1973 בדיבוב עברי.

בבגרותה, לא המשיכה נילסון בקריירת המשחק, והיא עובדת בסטוקהולם כמזכירה, אך מופיעה מדי פעם בתפקידים קטנים על הבמה. עם תחילת שנות ה-2000 חזרה לשחק ולהופיע בקולנוע ובטלוויזיה.

בשנת 2000 הופיעה בסרטו של הבמאי קסוויאר קולר "גריפסהולם" על פי ספרו של קורט טוכולסקי. בשנת 2007 הופיעה במספר פרקים בסדרה "הקומיסר והים" (”Der Kommissar und das Meer”) בערוץ הגרמני ZDF כרופאה פתולוגית. בשנת 2009 השתתפה בתוכנית הריאליטי "Kändisdjungeln" (ג'ונגל הסלבריטאים, פורמט הדומה ל"הישרדות", ומיועד ל"סלבריטאים").

==קישורים חיצוניים==

קטגוריה:ילדי פלא
קטגוריה:שחקניות קולנוע וטלוויזיה שוודיות
קטגוריה:זמרות שוודיות
קטגוריה:שחקניות ילדות שוודיות
קטגוריה:מזכירות
קטגוריה:שוודיות שנולדו ב-1959
מיזאן זאינאל אבידין

מיזאן זאינאל אבידין (נולד ב-22 בינואר 1962) הוא הסולטאן של מדינת טרנגנו במלזיה. כמו כן היא שירת בתפקיד היאנג די-פרטואן אגונג, השליט העליון של מלזיה, בית השנים 2006 ו-2011.

מיזאן אבידין נולד בטרנגנו. משנת 1998 הוא משמש כסולטאן טרנגנו. בשנת 2006 מונה למלך מלזיה ה-13, לאחר סיום כהונתו של טואנקו סייד סירג'ודין. אבידין היה האדם הצעיר ביותר לשאת בתפקיד היאנג די-פרטואן אגונג בתולדות מלזיה.

קטגוריה:מלכי מלזיה
קטגוריה:בוגרי האקדמיה הצבאית המלכותית בסנדהרסט
קטגוריה:ילידי 1962
ארווה קאז'ה

ארווה קאז'ה (בצרפתית: Hervé Kage; נולד ב-10 באפריל 1989) הוא כדורגלן קונגולזי המשחק בעמדת הקשר האחורי.

== קריירה ==
קאז'ה החל לשחק כדורגל בקבוצת פ.צ. ASSE זליק 2002, ובקיץ 2004, כשהיה בן 15, זוהה על ידי סקאוט של הקבוצה הבלגית אנדרלכט והצטרף למחלקת הנוער של המועדון. לאחר עונת עזב את אנדרלכט והצטרף לקבוצה בלגית אחרת, שרלרואה.

בינואר 2011 הגיע קאז'ה לישראל, ועבר בהשאלה לבית"ר ירושלים. הוא לא קיבל דקות משחק רבות, וחזר בסיום אותה עונה שרלרואה.

בנובמבר 2012 ערך את הופעת הבכורה שלו בנבחרת הרפובליקה הדמוקרטית של קונגו.

בינואר 2013 עבר לגנט.

== קישורים חיצוניים ==

קטגוריה:כדורגלנים בלגים
קטגוריה:הרפובליקה הדמוקרטית של קונגו: כדורגלנים
קטגוריה:קשרי כדורגל בלגים
קטגוריה:הרפובליקה הדמוקרטית של קונגו: קשרי כדורגל
קטגוריה:כדורגלני אנדרלכט
קטגוריה:כדורגלני ואלבייק
קטגוריה:כדורגלני רויאל אוניון סן-ז'ילואז
קטגוריה:כדורגלני שרלרואה
קטגוריה:כדורגלני בית"ר ירושלים
קטגוריה:כדורגלני גנט
קטגוריה:כדורגלני ראסינג גנק
קטגוריה:כדורגלני קורטרייק
קטגוריה:כדורגלני קראבוקספור
קטגוריה:כדורגלני אדנה דמירספור
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלנים זרים בישראל
קטגוריה:ספורטאים בלגים בהולנד
קטגוריה:ספורטאים בלגים בישראל
קטגוריה:ספורטאים בלגים בטורקיה
קטגוריה:ספורטאים זרים בהולנד
קטגוריה:ספורטאים מהרפובליקה הדמוקרטית של קונגו בישראל
קטגוריה:ספורטאים מהרפובליקה הדמוקרטית של קונגו בטורקיה
קטגוריה:כדורגלני גביע אפריקה לאומות 2015
קטגוריה:אישים מהרפובליקה הדמוקרטית של קונגו שנולדו ב-1989
ונדל מרדית' סטנלי

ונדל מרדית' סטנלי (באנגלית: Wendell Meredith Stanley; 16 באוגוסט 1904 – 15 ביוני 1971) היה ביוכימאי ווירולוג אמריקאי, זוכה פרס נובל לכימיה לשנת 1946 (במשותף עם ג'ון הווארד נורתרופ ולצד ג'יימס בטשלר סאמנר), "על הכנת אנזימים וחלבוני נגיפים בצורה טהורה".

==קורות חיים==
סטנלי נולד באינדיאנה, וקיבל תואר ראשון בכימיה ב-1926 מקולג' בריצ'מונד, שבאינדיאנה. לאחר מכן למד באוניברסיטת אילינוי באורבנה-שמפיין, שם קיבל ב-1929 דוקטורט בכימיה. מאוחר יותר כתב ספר בשם: "כימיה: דבר יפה" (Chemistry: A Beautiful Thing). כחבר המועצה הלאומית למחקר ביצע באופן זמני עבודה אקדמית, יחד עם היינריך אוטו וילנד במינכן. הוא חזר לארצות הברית בשנת 1931. מאוחר יותר בשנת 1948 הוא הפך פרופסור לביוכימיה באוניברסיטת קליפורניה בברקלי וכן ראש המכון לווירולוגיה באוניברסיטה. בשנים 1948–1953 היה לראש המחלקה לביוכימיה וב-1958 היה לפרופסור לווירולוגיה ולראש מחלקה זו. מחקריו על וירוס מוזאיקת הטבק הוביל לבידוד של נוקלאופרוטאין, אשר משחק תפקיד חשוב בפעילות של הווירוס. מחקרי מאוחרים יותר שלו עסקו במחקר ובפיתוח של חיסון נגד השפעת. סטנלי כתב מעל 150 מאמרים על וירוסים.

הוא זכה בפרס נובל לכימיה בשנת 1946 על הכנת אנזימים וחלבוני נגיפים בצורה טהורה ביחד עם ג'ון הווארד נורתרופ. כמו כן הוא זכה בעוד פרסים כמו פרס סקוט, פרס הישג מדעי של AMA ובמדליית בנג'מין פרנקלין, וכן בתוארי דוקטור לשם כבוד מטעם אוניברסיטאות ברחבי העולם: הרווארד, ייל, פרינסטון ואוניברסיטת פריז. על שמו קרויים אולמות באוניברסיטת אילינוי ובאוניברסיטת ברקלי.

==חיים פרטים==
התחתן עם מריאן סטייפלס בשנת 1929 ונולדו להם שלוש בנות ובן אחד.

==קישורים חיצוניים==

* 
* 

קטגוריה:וירולוגים אמריקאים
קטגוריה:זוכי מלגת גוגנהיים
קטגוריה:זוכי פרס נובל לכימיה
קטגוריה:כימאים אמריקאים
קטגוריה:ביוכימאים אמריקאים
קטגוריה:אימונולוגים אמריקאים
קטגוריה:בוגרי מכללת ארלהאם
קטגוריה:בעלי תואר דוקטור מאוניברסיטת אילינוי באורבנה-שמפיין
קטגוריה:סגל אוניברסיטת קליפורניה בברקלי
קטגוריה:מקבלי עיטור מסדר השמש העולה
קטגוריה:אמריקאים שנולדו ב-1904
קטגוריה:אמריקאים שנפטרו ב-1971
קטגוריה:זוכי מדליית פרנקלין
אדרת (זמרת)

הדר בביוף (נולדה ב-1975 בירושלים), ידועה בשם הבמה אַדֶּרֶת (Aderet). יוצרת מוזיקה וזמרת פופ ישראלית אשר התפרסמה גם בלבנון.

==ביוגרפיה==
אדרת נולדה כבן בשם אסף למשפחה דתית בירושלים, וכבר מגיל צעיר החלה לכתוב ולהלחין מוזיקה. סיימה תיכון עם בגרות מלאה בבית הספר תיכון ע"ש רנה קסן. את שירותה הצבאי עברה בחיל החימוש בתפקיד נציגות החינוך ביחידה. ועבדה עם חיילים הסובלים מבעיות הסתגלות. לאחר השחרור מצה"ל החלה תהליך של התאמה מגדרית ועברה מירושלים לתל אביב.

בשנת 2001 הוציאה את אלבומה הראשון בלי עין הרע, דיסק אוטוביוגרפי בסגנון פופ אלקטרוני המשלב מוטיבים אתניים עם מוזיקה עכשווית. בשנת 2005 הוציאה את אלבומה השני קומה עשירית ולו גם עשתה הפקה מוזיקלית. בשנת 2008 הפך שירהּ "Say No More" ללהיט בלבנון לאחר שהגיע לראש המצעד של תחנת הרדיו "Beirut Nights" המשדרת מוזיקת דאנס.

בשנת 2007 הוכרזה אדרת כאחת מפורצי השנה במוזיקת המועדונים בתוכנית "הדיסקוטק" בגלי צה"ל. באותה שנה זכתה גם במקום השלישי בתואר זמרת השנה ברדיו "קיי סיטי". כמו כן, הופיעה במגזין קוסמופוליטן בתואר "אשת החודש". אדרת הרבתה להופיע במועדוני לילה עם שיריה משני אלבומיה הראשונים. לאחר מכן החלה לעבוד על אלבומה השלישי Jewish Girl ("ילדה יהודייה") ולהקליט שירי פופ ודאנס באנגלית. בשנת 2010, לאחר ארבעה סינגלים מצליחים באנגלית, הוציאה אדרת גרסת כיסוי אקוסטית לשירה של אופירה יוספי "עולם".

בשנת 2011 הוציאה אדרת סינגל מועדונים בצרפתית, "Extraordinaire". הסינגל נבחר לאחד מארבעת השירים הטובים ביותר בתחנת הרדיו הלבנונית "Beirut Nights".

בינואר 2012, החלה לשדר מרדיו כל השלום 107.2FM את מגזין הפופ והמועדונים הישראלי, "ג'קוזי", קונספט התוכנית (שיצרה בעצמה) – הצדעה לכל להיטי הז'אנר על כל גווניו בדגש על להיטים של יוצרים ישראלים בלבד, ובמקביל עולים מידי תוכנית תקליטנים מהעולם עם להיטיהם האחרונים.

ביוני 2012 כתקליטנית, העפילה ל-20 הראשונות (מתוך 59 משתתפות ב-45 מדינות) כנציגת ישראל בתחרות "התקליטנית-יוצרת הבאה" לשנת 2012 שהתקיימה בטולוז שבצרפת, וזאת לאחר הצבעה פתוחה לגולשים מכל העולם במשך כ-3 חודשים. בפברואר 2013 השתתפה בתחרות קדם-האירוויזיון עם השיר "Victory".

בנובמבר 2014 השתתפה בתחרות הבינלאומית Global RockStar בשלב חצי הגמר והגיעה למקום השני. באוגוסט 2022 יצא סינגל הרחבות "Feels Good".

במאי 2023 יצא דרך חברת התקליטים האיטלקית OMG הרמיקס של דיג'יי גוגלילמו ביני לסינגל האחרון "Feels Good" ונכנס ל-100 העליונים העולמי של המצעד NU DISCO / INDIE DANCE ב-Traxsource.<ref></ref>

בתחילת 2024 הוציאה את הסינגל 'חזור אליי' שכתבה והלחינה והוקדש למשפחות השכולות.

== דיסקוגרפיה ==
=== אלבומי אולפן ===
* 2001: בלי עין הרע
* 2005: קומה עשירית
* 2008: Jewish Girl

==קישורים חיצוניים==

* דורון בראונשטיין, [https://chaitarbut.wordpress.com/2021/06/05/אדרת-קומה-עשירית-מאלבומי-הפופ-הטובים/ אדרת – "קומה עשירית": מאלבומי הפופ הטובים שיצאו בישראל בעשור האחרון], בבלוג חי תרבות, 5 ביוני 2021

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:להט"בים יהודים
קטגוריה:זמרות פופ ישראליות
קטגוריה:זמרי פופ ישראלים
קטגוריה:יוצאות בשאלה להט"ביות
קטגוריה:אמנים ישראלים הידועים בשם במה
קטגוריה:זמרים להט"בים ישראלים
קטגוריה:טרנסג'נדריות ישראליות
קטגוריה:טרנסג'נדרים ישראלים
קטגוריה:מתמודדות קדם-האירוויזיון
קטגוריה:זמרות להט"ביות ישראליות
קטגוריה:זמרים טרנסג'נדרים
קטגוריה:ישראליות שנולדו ב-1976
קטגוריה:ישראלים שנולדו ב-1976
מגדלי התוף והפעמון (בייג'ינג)

מגדל הפעמון
הופעת תופים במגדל התוף

מגדל התוף (בסינית מפושטת: 鼓楼, בסינית מסורתית: 鼓樓, בפיניין: GǔlóuO), ומגדל הפעמון (בסינית מפושטת: 钟楼, בסינית מסורתית: 鐘樓, בפיניין: Zhōnglóu) הם שני מגדלים סמוכים זה לזה בצפון העיר העתיקה של בייג'ינג. במגדלים נמצאים פעמון ענק ותופי ענק, בהתאמה.

== היסטוריה ==
מגדל התוף נבנה בשנת 1272 בתקופת הקיסר קובלאי חאן. בשנת 1420, תחת שלטונו של הקיסר יונג-לה משושלת מינג, הבניין נבנה מחדש ממזרח לבנין המקורי. בשנת 1800, תחת שלטונו של הקיסר ג'יא-צ'ינג משושלת צ'ינג, נערך בו שיפוץ יסודי. בשנת 1924, עם סילוקו של הקיסר האחרון מהעיר האסורה, הבניינים הפסיקו לשמש כשעונהּ הרשמי של בייג'ינג. בשנת 1980 הבניינים נפתחו לביקור תיירים לאחר שיפוץ מקיף. 

==ארכיטקטורה==
===מגדל התוף===
במבנה המקורי, שהתנשא לגובה של 47 מטרים, היו תוף אחד גדול ו-24 תופים קטנים, ששימשו לציון שעות היום. כיום נותר רק התוף הגדול.

===מגדל הפעמון===

מגדל הפעמון מתנשא בגובה 48 מטרים ובנוי מלבנים ואבן; בקומתו השנייה מצוי פעמון נחושת גדול בגובה 5.4 מטרים, התלוי על מסגרת עץ. בעבר, צלצול הפעמון היה מלווה את הלמות התוף שנשמעו ארבע פעמים ביממה.

==גלריה==
===מגדל התוף===
<gallery>
Beijing drum tower.JPG|מבט מקרוב על מגדל התוף
Beijingdrumtowerview.jpg|
CIMG1106 Clepshydra in Drum Tower, Beijing august 2007.JPG|שעון מים בתוך מגדל התוף
</gallery>
===מגדל הפעמון===
<gallery>
Beijingbelltower2.jpg|מגדל הפעמון
Beijingbelltower4.jpg|פעמון ענק מתקופת שושלת המינג
Bell-tower-Beijing.jpg|מגדל הפעמון, מבט ממגדל התוף
Beijingbelltower3.jpg|מבט מהתצפית במגדל הפעמון
</gallery>

== קישורים חיצוניים ==

<div style="direction: ltr;">
* [https://web.archive.org/web/20161220050335/http://www.kinabaloo.com/drum_and_bell_towers.html Drum and Bell Towers], Beijing China World
</div>

קטגוריה:בייג'ינג: מבנים
קטיה ליצ'ובה

יקטרינה (קטיה) אלכסנדרובנה לִיצ'וֹבָה (ברוסית: Екатерина (Катя) Александровна Лычёва; נולדה ב-10 ביוני 1974), בילדותה בשנת 1986, שימשה כשגרירה של רצון טוב סובייטית בארצות הברית, בהשראת ביקורה הידוע והמסוקר בהרחבה של הילדה האמריקאית סמנתה סמית' בת ה-11 בברית המועצות בשנת 1983.

במהלך ביקורה בארצות הברית ביקרה ליצ'ובה, יחד עם הילדה האמריקנית בת ה-11 סטאר רואו (Star Rowe), בכמה ערים ברחבי ארצות הברית, בהן בניו יורק, בלוס אנג'לס ובוושינגטון די. סי.. ליצ'ובה נפגשה עם ראשי הערים בערים בהן ביקרה ואף נפגשה עם נשיא ארצות הברית רונלד רייגן בוושינגטון. לאחר ביקור פורסם ספר המתאר את מסעה.

לליצ'ובה הייתה אף קריירה קולנועית מסוימת, במסגרתה הופיעה בחמישה סרטי ילדים שהופקו בברית המועצות.

בשנת 1988 עזבה את ברית המועצות עם משפחתה ועברה להתגורר בפריז. בשנת 2000 חזרה לרוסיה.

==לקריאה נוספת==
* Making Friends. Katya from Moscow and Star from San Francisco: Two Eleven-Year-Old Girls Discover America Together. New York, 1987. 

==קישורים חיצוניים==

קטגוריה:פעילים פוליטיים רוסים
קטגוריה:יחסי ארצות הברית – ברית המועצות
קטגוריה:שחקניות ילדות
קטגוריה:שחקניות קולנוע וטלוויזיה סובייטיות
קטגוריה:סובייטיות שנולדו ב-1974